— 115 — 



i videnskabeligt Arbejde. Hans første Afhandling, der staar i Bo- 

 tan. Tidskr.'s 19. Bind, »Om Flydeevnen hos Frøene af vore Vand- 

 og Sumpplanter«, blev udgivet i Studentertiden, i 1894. Æmnet 

 skyldtes Prof. Warming, der ogsaa ledede og tilsaa Arbejdets 

 Udførelse. Det er saaledes et Elevarbejde, men alligevel mærkes 

 allerede her tydeligt Ravn's klare logiske Sans, hans Evne til at 

 tænke et Spørgsmaal igennem og hans praktiske Maade at tage 

 fat paa en Opgave. Den lille Afhandling er endnu den Dag i Dag 

 den vigtigste Kilde til Kundskaben om Vand- og Sumpplantefrøs 

 Flydeevne. 



Ogsaa hans Besvarelse af den store Opgave til Magisterkon- 

 ferensen gav videnskabeligt Udbytte. Æmnet var nogle Loran- 

 thaceers Anatomi, og Ravn fandt her delvis ukendte ejendomme- 

 lige Bygningsforhold, hvorom han dog først senere publicerede et 

 Par korte Meddelelser. Hans videre Udvikling førte ham imidler- 

 tid bort fra de paabegyndte Studier over denne interessante Plante- 

 familie. 



Fra Studentertiden og de nærmeste Aar stammer endvidere 

 adskillige Beretninger om botaniske Ekskursioner her i Landet, 

 saaledes en større Beretning, sammen med afdøde Apoteker 

 Baagøe, om en Undersøgelse af Plantevæksten i jydske Søer 

 og Vandløb (Bot.Tidskr., Bd. 20). Disse Beretninger bærer alle Præg 

 af Ravns hurtige Opfattelsesevne, hans Klarhed i Fremstillingen 

 og hans gode Kendskab til vort Lands Flora. 



Men hermed er ogsaa Ravn's rent botaniske Forfatterskab 

 paa det nærmeste afsluttet; hans store Evner og Energi toges helt 

 i Brug andet Steds, og hans Forhold til den rene Botanik blev fra 

 nu af mere receptivt. Hans stadige Deltagelse i D. Bot. For.'s 

 Møder, hvor han ofte greb ind i Diskussionerne, vidner imidlertid 

 om hans usvækkede Interesse for den rene Botanik, hvis Udvikling- 

 han fulgte ved en omfattende Læsning. 



Til Omtalen af Ravn's Forhold til D. Bot. For. hører endnu 

 at nævne, at han i en Aarrække (1899 — 1904) virkede som et dyg- 

 tigt og energisk Medlem af Foreningens Bestyrelse. 



Som ung Student, i 1892, var Ravn bleven Assistent hos Læ- 

 rerne i de botaniske Fag ved den kgl. Veterinær- og Landbohøj- 

 skole. Han havde til at begynde med ikke mindre end 4 Herrer 

 at tjene. Af disse fik to en betydelig Indflydelse paa hans Udvik- 



8* 



